wannaphong/clean_thaiwikipedia huggingface dataset:
# กลุ่มตันตราภัณฑ์
กลุ่มตันตราภัณฑ์ เป็นกลุ่มบริษัทดำเนินงานธุรกิจโดยตระกูลนักธุรกิจชาวไทยเชื้อสายจีน ตระกูลตันตรานนท์ ซึ่งธุรกิจส่วนใหญ่เกี่ยวข้องกับการค้าปลีกทางภาคเหนือของประเทศไทยโดยเฉพาะที่จังหวัดเชียงใหม่ ปัจจุบันบริหารงานโดยทายาทรุ่นที่ 3 นำโดยวรวัชร ตันตรานนท์ และวรกร ตันตรานนท์ มีทายาทรุ่นที่ 3, 4 และเครือญาติในตระกูลร่วมบริหารด้วยอีกหลายคน 

ประวัติ
ต้นตระกูลน่าจะเป็น ง่วนชุน แซ่ตั้ง เกิดและเติบโตที่กวางตุ้ง ประเทศจีน แต่ได้อพยพมาอยู่ในประเทศไทยช่วงวัยรุ่น น่าจะเป็นกลุ่มคนจีนรุ่นที่ 2 ที่ย้ายมาในจังหวัดเชียงใหม่ ง่วนชุนเปิดร้านของชำขนาดเล็กย่านตลาดวโรรสชื่อ ตันฮั่วง้วน เมื่อ พ.ศ. 2475 โดยเขาได้เปลี่ยนนามสกุลมาเป็น "ตันตรานนท์" เพราะต้องการขอใบอนุญาตเป็นตัวแทนจำหน่ายบุหรี่กระป๋องที่นำเข้าจากต่างประเทศ ในช่วงสงครามโลกครั้งที่สองได้ขยายร้านใหญ่ขึ้นและมีกำไรเป็นกอบเป็นกำ และจะสร้างห้างชื่อ ห้างตันตราภัณฑ์ ซึ่งเป็นห้างแห่งแรกบนถนนท่าแพ จากนั้นไม่นานง่วนชุนก็เสียชีวิต

ธวัช ตันตรานนท์ ลูกชายคนที่ 6 เป็นผู้สืบทอดกิจการต่อ โดยเขาได้ซื้อที่ดินจากห้างอนุสารของตระกูลนิมมานเหมินท์ สร้างเป็นตึก 3 ชั้น 5 คูหาสำหรับห้างตันตราภัณฑ์ ต่อมาเปิดสาขาสอง สาขาช้างเผือก โดยผู้ที่เข้ามาดูแลก็คือ วรกร ตันตรานนท์ ลูกชายคนโต สาขานี้มีมิสเตอร์โดนัทซึ่งถือว่าเป็นร้านอาหารสัญชาติอเมริกันรายแรก ๆ ในเชียงใหม่ และมีศูนย์การค้าแอร์พอร์ตพลาซ่า รวมถึงริมปิงซูเปอร์มาร์เก็ตที่เปิดเมื่อ พ.ศ. 2531 แต่เมื่อเกิดวิกฤตต้มยำกุ้ง พ.ศ. 2540 ทำให้ห้างตันตราภัณฑ์สาขาท่าแพและสาขาช้างเผือก จำเป็นต้องปิดตัวลง รวมถึงศูนย์การค้าแอร์พอร์ตพลาซ่าก็ขายให้กับเซ็นทรัลพัฒนา และเลือกที่เก็บธุรกิจซูเปอร์มาร์เก็ตหรือริมปิงซูเปอร์มาร์เก็ตเอาไว้ ต่อมา พ.ศ. 2548 เปิดริมปิงซูเปอร์มาร์เก็ตสาขาใหม่ที่มีโชค เพื่อรองรับกับกลุ่มลูกค้าชาวต่างชาติ และ พ.ศ. 2558 เปิดสาขาใหม่ที่ประเทศลาว

กลุ่มตันตราภัณฑ์ได้รับสิทธิบริหารของเซเว่น อีเลฟเว่น ในสามจังหวัดภาคเหนือ ได้แก่ เชียงใหม่ ลำพูน และแม่ฮ่องสอน ภายใต้การบริหารในนาม บริษัท ชอยส์ มินิ สโตร์ จำกัด ตั้งแต่ พ.ศ. 2531 จนถึงปัจจุบัน

ธุรกิจ
 บริษัท ชอยส์ มินิ สโตร์ จำกัด บริหารร้านสะดวกซื้อ เซเว่น อีเลฟเว่น ใน 3 จังหวัด ได้แก่ เชียงใหม่ ลำพูน และแม่ฮ่องสอน
 บริษัท ซีอาร์ เชียงใหม่ (ประเทศไทย) จำกัด ถือหุ้นสัดส่วนร้อยละ 10 โดยมีวรวัชร ตันตรานนท์ เป็นกรรมการบริหาร โรบินสันเชียงใหม่
 บริษัท ตันตราภัณฑ์ซุปเปอร์มาร์เก็ต (1994) จำกัด ก่อตั้งและบริหารร้านค้าซูเปอร์มาร์เก็ต ริมปิงซุปเปอร์มาร์เก็ต  ในจังหวัดเชียงใหม่มี 8 สาขา
 บริษัท ตันตราภัณฑ์ ฟู้ด จำกัด ธุรกิจร้านอาหารในจังหวัดเชียงใหม่ โดยเป็นผู้บริหารแฟรนไชส์ร้านเขียง ในจังหวัดเชียงใหม่
 ห้างหุ้นส่วนสามัญนิติบุคคล ตลาดช้างเผือก ธุรกิจตลาดสด ให้เช่าพื้นที่เพื่อการพาณิชย์
ริมปิงซุปเปอร์มาร์เก็ต
ริมปิงซุปเปอร์มาร์เก็ต  เป็นซูเปอร์มาร์เก็ตของกลุ่มตันตราภัณฑ์ เปิดสาขาแรกที่ริมแม่น้ำปิง ใกล้สะพานนวรัฐในปี พ.ศ. 2531 ซูเปอร์มาร์เก็ตแห่งนี้เน้นสินค้าระดับสูง โดยเฉพาะอาหารสด ไวน์ และสินค้าเพื่อสุขภาพ ปัจจุบันมีทั้งหมด 9 สาขา ได้แก่ สาขานวรัฐ, มีโชค, นิ่มซิตี้ เดลี่ (แอร์พอร์ต), เมญ่า เชียงใหม่, กาดฝรั่ง วิลเลจ (หางดง), มะลิเพลส, โฮมโปร สันทราย, เมตามอลล์ และกาดฝรั่ง แม่ริม นอกจากนี้ยังเคยมีสาขาที่พรอมเมนาดา และวิวมอลล์ ประเทศลาว อีกด้วย
# Estola seriata
Estola seriata เป็นชนิดของด้วงในวงศ์ Cerambycidae ที่ได้รับการบรรยายโดย Theodor Franz Wilhelm Kirsch ใน ค.ศ. 1875 ถือเป็นแมลงที่เป็นที่รู้จักจากเปรู"Estola seriata Kirsch, 1875" . BioLib. Retrieved 8 September 2014.
# Estola similis
Estola similis เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากเปรูBioLib.cz - Estola similis.  Retrieved on 8 September 2014.
# Estola stramentosa
Estola stramentosa เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิลBioLib.cz - Estola stramentosa.  Retrieved on 8 September 2014.
# หัวเรือ
หัวเรือ  คือส่วนหน้าของตัวเรือกำปั่นหรือเรือ เป็นจุดที่ปกติจะอยู่ด้านหน้าสุดเมื่อเรือเดิน ส่วนท้ายของเรือคือท้ายเรือ

คำว่า prow อาจใช้เป็นคำพ้องความหมายของหัวเรือหรืออาจหมายถึงส่วนที่อยู่ด้านหน้าสุดของหัวเรือที่อยู่เหนือน้ำ

 การใช้งาน 
thumb|เรือหลวงเดรดนอตพร้อมหัวเรือทรงกลับ
thumb|right|หัวเรือทรงทนทะเลของเรือช่วยชีวิตชั้นเซเวิร์นในพูล
thumb|right|เรือลำเลียงสินค้าที่บรรทุกหนักลำหนึ่งในฝรั่งเศส สังเกตหัวเรือทรงทู่และพื้นที่เหนือผิวน้ำที่มีจำกัด
thumb|right|upright|หัวเรือทรงบานของเรือสำราญ

หัวเรือของเรือควรได้รับการออกแบบมาเพื่อให้ตัวเรือสามารถเคลื่อนที่ผ่านน้ำได้อย่างมีประสิทธิภาพ รูปทรงของหัวเรือจะแตกต่างกันไปตามความเร็วของเรือ สภาพทะเลหรือทางน้ำที่แล่นผ่าน และหน้าที่ของเรือ ในกรณีสภาพทะเลมีแนวโน้มจะทำให้เรือโคลง (pitching) จะเป็นประโยชน์หากหัวเรือมีกำลังลอยตัวสำรอง หัวเรือทรงบาน (ท่อนหัวลาดเอียงพร้อมข้างบนที่บานออก) เหมาะอย่างยิ่งในการลดปริมาณน้ำที่ซัดเข้าหัวเรือNote: Aside from making the deck slippery, salt water may corrode metal decks. In very temperatures, water can also freeze on the deck, rails, turrets, and other exposed surfaces, increasing the topside weight and rendering the vessel unstable.

โดยหลักการแล้ว หัวเรือควรลดแรงต้านและควรสูงพอจะป้องกันไม่ให้น้ำซัดข้ามส่วนบนของมันเป็นประจำ เรือลำเลียงสินค้าขนาดใหญ่ที่ใช้ในแม่น้ำซึ่งไม่ค่อยเจอคลื่นลูกใหญ่อาจมีระยะพ้นน้ำ (freeboard) ที่หัวเรือน้อยมาก ขณะที่เรือรบเร็วที่ปฏิบัติการในทะเลเปิดต้องรับมือกับทะเลที่มีคลื่นลมแรงได้ สำหรับเรือที่เคลื่อนที่ช้ากว่า เช่น เรือบรรทุกน้ำมันและเรือลำเลียงสินค้า จะใช้รูปทรงหัวเรือที่อ้วนกว่าเพื่อเพิ่มปริมาตรของเรือให้ได้มากที่สุดตามความยาวที่กำหนด หัวเรืออาจมีการเสริมความแข็งแรงเพื่อใช้ตัดน้ำแข็งIn a 1973 collision, the ice-breaker container-ship Sea Witch's reinforced bow caused significant damage to another ship.

ส่วนหน้าสุดของหัวเรือเรียกว่า "ท่อนหัว" (stem) หรือ "ท่อนหน้า" (forestem) โดยธรรมเนียมแล้ว ท่อนหัวจะเป็นเสาไม้ (หรือโลหะ) ที่ใช้ยึดแผ่นไม้ด้านข้าง (หรือแผ่นเหล็ก) เข้าด้วยกัน เรือบางลำ เช่น เรือลำเลียงแบบดัตช์ที่เรียกว่า "aak" หรือเรือยาวไวกิงที่สร้างแบบต่อช้อน (clinker-built) จะไม่มีท่อนหัวเป็นเส้นตรง แต่จะมีหัวเรือโค้งแทน

 ประเภท 

หัวเรือมีอยู่หลายประเภท ได้แก่:

 นิรุกติศาสตร์
คำว่า boech มาจากภาษาดัตช์กลางหรือจากภาษานอร์สเก่า non (ไหล่) ดังนั้นจึงมีรากศัพท์เดียวกับคำในภาษาอังกฤษว่า "bough" (กิ่งไม้) มาจากภาษาอังกฤษเก่า bóg หรือ bóh" (ไหล่, กิ่งของต้นไม้) แต่ศัพท์ทางทะเลนี้ไม่เกี่ยวข้องกัน โดยไม่พบการใช้ในความหมายนี้ในภาษาอังกฤษก่อน ค.ศ. 1600Bow noun|n3 at OED

Prow
"prow"  คือส่วนที่อยู่หน้าสุดของหัวเรือที่อยู่เหนือเส้นแนวน้ำ คำว่า "prow" และ "bow" มักถูกใช้แทนกันเพื่ออธิบายส่วนที่อยู่หน้าสุดของเรือและส่วนประกอบรอบ ๆ
# ปาโบล บาร์ริโอส
ปาโบล บาร์ริโอส ริบัส (เกิด 15 มิถุนายน ค.ศ. 2003) เป็นนักฟุตบอลอาชีพชาวสเปน ปัจจุบันลงเล่นในตำแหน่งกองกลางให้แก่อัตเลติโกมาดริด สโมสรในลาลิกา และทีมชาติสเปน

สโมสรอาชีพ
บาร์ริโอส เข้าร่วมกับทีมเยาวชนของโมราตาลัซ ตั้งแต่อายุ 5 ขวบ หลังจากนั้น 3 ปีถัดมา เขาย้ายไปเรอัลมาดริด ก่อนย้ายไปร่วมทีมคู่แข่งร่วมเมือง คือ อัตเลติโกมาดริด ในปี ค.ศ. 2017 เขากลายเป็นผู้เล่นหลักของสโมสร ในรุ่นอายุไม่เกิน 19 ปี ในฤดุกาล 2021–22 ช่วยให้ทีมไปถึงรอบรองชนะเลิศ ยูฟ่ายูธลีก เป็นครั้งแรกของสโมสร

ในฤดูกาล 2021–22 เขาได้เลื่อนขั้นขึ้นสู่ทีมชุดสำรองของอัตเลติโก ในเตร์เซราเฟเดราซิออน ซึ่งได้ลงเล่นตั้งแต่นัดแรกของฤดูกาล ในวันที่ 29 มกราคม ค.ศ. 2022 ในนัดที่เอาชนะบิยาเบร์เดซันอันเดรสา 1–0 ก่อนที่ ในวันที่ 3 มีนาคม บาร์ริโอส เซ็นสัญญาอาชีพกับอัตเลติโกเป็นครั้งแรก ด้วยสัญญาสามปีจนถึง ค.ศ. 2025 บาร์ริโอส ได้ลงเล่นให้แก่ทีมชุดใหญ่เป็นนัดแรก ในวันที่ 29 ตุลาคม ในลาลิกานัดที่แพ้ให้แก่กาดิซ 3–2 จากการเปลี่ยนตัวลงมาแทนเจฟฟรีย์ ก็องด็อกเบีย ในนาทีที่ 72 ในวันที่ 22 ธันวาคม ปีเดียวกัน บาร์ริโอส ทำประตูแรกให้แก่อัตเลติโกได้สำเร็จ ในโกปาเดลเรย์ รอบที่สอง ซึ่งเอาชนะเซเด อาเรนเตอิโร 3–1 โดยเป็นประตูที่สองให้แก่ทีม ในนาทีที่ 76 

ในวันที่ 25 มกราคม ค.ศ. 2023 บาร์ริโอส ได้ต่อสัญญาฉบับใหม่ออกไปจนถึง ค.ศ. 2028 และได้เลื่อนขั้นขึ้นสู่ทีมชุดใหญ่อย่างเป็นทางการ โดยสวมเสื้อหมายเลข 24 ในฤดูกาล 2024–25 หลังจากการย้ายออกของซาอุล ญิเกซ เขาจึงได้สวมเสื้อเบอร์ 8 ทดแทน และยิ่งทำให้เขามีตำแหน่งที่มั่นคงยิ่งขึ้นในฐานะผู้เล่นตัวจริงในทีมของดิเอโก ซิเมโอเน

ทีมชาติ
บาร์ริโอส ลงเล่นให้แก่ทีมเยาวชนของสเปน มาตั้งแต่รุ่นอายุไม่เกิน 19 ปี ในปี ค.ศ. 2022 เขาได้รับเลือกจากซานติ เดนิอา ให้เป็นส่วนหนึ่งของทีมรุ่นอายุไม่เกิน 23 ปี ในกีฬาโอลิมปิกฤดูร้อน 2024 ที่ประเทศฝรั่งเศส ซึ่งเขาได้ลงเล่นทุกนัดจนถึงรอบชิงเหรีญทอง ซึ่งเขาลงเล่น 120 นาทีช่วยให้สเปนเอาชนะฝรั่งเศส 3–5 ในเดือนพฤศจิกายน ค.ศ. 2024 หลังจาก มาร์ติน ซูบิเมนดิ และอาเลกซ์ บาเอนา ผู้เล่นชุดใหญ่ของทีมชาติสเปนได้รับบาดเจ็บ หลุยส์ เด ลา ฟูเอนเต จึงเรียกตัว บาร์ริโอส เข้าสู่ทีมชาติชุดใหญ่ เพื่อแข่งขันยูฟ่าเนชันส์ลีก กับสวิตเซอร์แลนด์ ซึ่งเขาได้ลงเล่นจากการเปลี่ยนตัวลงมาแทนเปดริ ในนาทีที่ 79 ช่วยให้ทีมเอาชนะไปด้วยคะแนน 3–2 ที่เตเนริเฟ

 สถิติอาชีพ 
 สโมสร 

+ การลงเล่นปละประตูในแต่ละสโมสร ฤดูกาล และการแข่งขันสโมสรฤดูกาลลีกโกปาเดลเรย์ยุโรปอื่น ๆรวมลีกลงเล่นประตูลงเล่นประตูลงเล่นประตูลงเล่นประตูลงเล่นประตูอัตเลติโกมาดริดเบ2022–23เซกุนดาเฟเดราซิออน121———121อัตเลติโกมาดริด2022–23ลาลิกา2104210—2622023–24ลาลิกา2404071003512024–25ลาลิกา311406032443รวม761122141321056รวมทั้งหมด882122141321177

 ทีมชาติ 

+ การลงเล่นและประตูในแต่ละทีมชาติและปีทีมชาติปีลงเล่นประตูสเปน202410รวม10

 เกียรติประวัติ 
สเปน อายุไม่เกิน 23 ปี
 โอลิมปิกฤดูร้อน เหรียญทอง: 2024
# อรรถพล เจริญชันษา
อรรถพล เจริญชันษา  เป็นนักอนุรักษ์ชาวไทย ดำรงตำแหน่งอธิบดีกรมอุทยานแห่งชาติ สัตว์ป่า และพันธุ์พืช ตั้งแต่ปี พ.ศ. 2566 ก่อนที่จะได้รับการแต่งตั้ง เขาเคยดำรงตำแหน่งอธิบดีกรมทรัพยากรทางทะเลและชายฝั่ง

 อาชีพ 
อรรถพลเข้ารับตำแหน่งแทนรัชฎา สุริยกุล ณ อยุธยา ซึ่งถูกจับกุมเมื่อวันที่ 27 ธันวาคม พ.ศ. 2565 ในข้อหารับสินบน

อรรถพล ได้มีคำสั่งให้เคลื่อนย้ายลิงแสมจำนวน 2,500 ตัว ออกจากจังหวัดลพบุรี หลังจากที่ลิงแสมเหล่านี้คุกคามชาวบ้านในพื้นที่มานานหลายปี

วันที่ 17 มกราคม พ.ศ. 2568 อรรถพลจัดประชุมเสวนาเรื่อง การคุมกำเนิดช้างป่าในประเทศไทย
# ปากอู
ปากอู (ลาว: ປາກອູ) เป็นเขตการปกครองระดับเมือง (เทียบเท่าอำเภอของไทย) ในแขวงหลวงพระบาง ประเทศลาว ตั้งอยู่ทางเหนือของสถานีรถไฟหลวงพระบางประมาณ 29 กิโลเมตร ในบริเวณสามเหลี่ยมที่แม่น้ำอูไหลมาบรรจบกับแม่น้ำโขง เป็นที่มาของชื่อ "ปากอู" นอกจากนี้ยังเป็นที่ตั้งของโครงการเขื่อนหลวงพระบาง ซึ่งอยู่ระหว่างการก่อสร้าง

ประชากรในเมืองปากอูประกอบอาชีพเกษตรกรรมเป็นหลัก โดยมีการปลูกข้าว เลี้ยงสัตว์ และทำประมงพื้นบ้าน รวมถึงงานหัตถกรรม เช่น การทอผ้าและจักสาน บางพื้นที่มีการพัฒนาแหล่งท่องเที่ยวเชิงวัฒนธรรมและธรรมชาติ โดยเฉพาะบริเวณถ้ำปากอู
# การเลือกตั้งสมาชิกสภาผู้แทนราษฎรจังหวัดศรีสะเกษ เขต 5 แทนตำแหน่งที่ว่าง พ.ศ. 2568
การเลือกตั้งสมาชิกสภาผู้แทนราษฎรจังหวัดศรีสะเกษ เขต 5 แทนตำแหน่งที่ว่าง พ.ศ. 2568 เป็นการเลือกตั้งสมาชิกสภาผู้แทนราษฎรจังหวัดศรีสะเกษ แทนที่นายอมรเทพ สมหมาย ที่เสียชีวิตลง โดยกำหนดให้มีการเลือกตั้งวันที่ 10 สิงหาคม พ.ศ. 2568

 ที่มา 
เนื่องจากนายอมรเทพ สมหมาย ได้ถึงแก่กรรมเมื่อวันที่ 27 มิถุนายน พ.ศ. 2568 ดังนั้น ตามพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร ได้ระบุว่าจะต้องจัดการเลือกตั้งใหม่ภายใน 45 วันสุดเศร้า “อมรเทพ สมหมาย” สส.ศรีสะเกษ พรรคเพื่อไทย เสียชีวิตลงแล้วในวัย 67 ปี

 ผู้สมัคร 
คณะกรรมการการเลือกตั้งได้กำหนดวันรับสมัครรับเลือกตั้ง สส. แทนตำแหน่งที่ว่างลงตั้งแต่วันที่ 14 กรกฎาคม – 18 กรกฎาคม พ.ศ. 2568 โดยมีผู้สมัครดังต่อไปนี้

 พรรค ผู้สมัคร หมายเลข   ภูมิใจไทย  ธีระ ไตรสรณกุล  <center><center>  ประชาชน    <center><center>  เพื่อไทย    <center><center>

 รายละเอียดผู้สมัคร 

 หมายเลข : ธีระ ไตรสรณกุล 
อดีตสมาชิกสภาผู้แทนราษฎรจังหวัดศรีสะเกษ เขต 5 เป็นพี่ชายวิชิต ไตรสรณกุล นายกองค์การบริหารส่วนจังหวัดศรีสะเกษ สังกัดพรรคภูมิใจไทย

 หมายเลข : 
สังกัดพรรคประชาชน 

 หมายเลข :  
สังกัดพรรคเพื่อไทย

 ปฏิกิริยาในการรับสมัคร 

 ผลการเลือกตั้ง
# ไรเซอร์ มิวสิค
ไรเซอร์ มิวสิค  เป็นค่ายเพลงไทยที่ก่อตั้งขึ้นในปี พ.ศ.2566 โดยเป็นบริษัทในเครือของจีเอ็มเอ็มทีวี ซึ่งเป็นบริษัทบันเทิงชั้นนำในประเทศไทย ค่ายเพลงนี้ก่อตั้งขึ้นเพื่อมุ่งเน้นการพัฒนา การส่งเสริม และการบริหารจัดการอาชีพทางดนตรีของศิลปินของจีเอ็มเอ็มทีวี

 ประวัติ 
ทางค่ายได้เปิดตัวอย่างเป็นทางการเมื่อวันที่ 20 มกราคม พ.ศ. 2566 พร้อมกับแนะนำแพลตฟอร์มโซเชียลมีเดีย ตามด้วยงานแถลงข่าวเมื่อวันที่ 5 เมษายน พ.ศ. 2566 ที่จัตุรัสเอ เซ็นทรัลเวิลด์ ซึ่งมีการเปิดตัวศิลปินและโปรเจ็กต์แรกอย่างเป็นทางการ แกงส้ม–ธนทัต ชัยอรรถ ได้รับการประกาศให้เป็นผู้บริหารของค่าย

ศิลปินวงแรกที่เซ็นสัญญากับไรเซอร์ มิวสิคคือไลแคน บอยแบนด์ที่มีสมาชิก 5 คน ที่ก่อตั้งขึ้นจากรายการเซอร์ไววัล Project Alpha ซึ่งเปิดตัวด้วยซิงเกิล "May I?!!" เมื่อวันที่ 5 พฤษภาคม พ.ศ. 2566 ในปีเดียวกันนั้น นักร้องเดี่ยวที่มีชื่อเสียงหลายคนก็ได้เข้ามาสังกัดค่ายนี้ด้วย รวมถึงพีรวัส แสงโพธิรัตน์, กรภัทร์ เกิดพันธุ์ และต่อมาคือเมธวิน โอภาสเอี่ยมขจร

ในปี พ.ศ. 2567 ไรเซอร์ มิวสิคเซ็นสัญญากับณัฐวรรธน์ จิโรชน์ธิกุล, นรวิชญ์ ฐิติเจริญรักษ์, ภูวินทร์ ตั้งศักดิ์ยืน และธนพนธ์ สุขุมพันธนาสาร ในปีนั้น ทางค่ายได้เปิดตัวบอยแบนด์น้องใหม่ JASP.ER ซึ่งประกอบด้วยนักแสดงจากค่ายจีเอ็มเอ็มทีวีได้แก่อาเชน ไอย์ดึน, ธนบูรณ์ เกียรตินิรันดร์, พงศภัค อุดมโภชน์ และณราวิชญ์ เลิศรัตน์โกสุมภ์ ซึ่งเปิดตัวด้วยซิงเกิล "Sadistic" เมื่อวันที่ 19 ธันวาคม พ.ศ. 2567

ไรเซอร์ มิวสิคยังคงเติบโตอย่างต่อเนื่อง โดยเปิดตัวเฟลิซ เกิร์ลกรุปที่มีสมาชิก 6 คน ซึ่งเดิมรู้จักกันในชื่อไรเซอร์ รูกกีส์ กับซิงเกิล "See Through" เมื่อวันที่ 23 พฤษภาคม พ.ศ. 2568

 ศิลปินในปัจจุบัน 
 ศิลปินเดี่ยว 
 พีรวัส แสงโพธิรัตน์ (2566–ปัจจุบัน)
 กรภัทร์ เกิดพันธุ์ (2566–ปัจจุบัน)
 เมธวิน โอภาสเอี่ยมขจร (2566–ปัจจุบัน)
# วะลาฆอลิบะอิลลัลลอฮ์
วะลาฆอลิบะอิลลัลลอฮ์ ("และไม่มีผู้พิชิตอื่นใดนอกจากอัลลอฮ์") เป็นวลีภาษาอาหรับที่ใช้เป็นคำขวัญของรัฐเอมิเรตนัศร์แห่งกรานาดา รัฐมุสลิมสุดท้ายที่ปกครองพื้นที่ในคาบสมุทรไอบีเรีย

 ต้นกำเนิด 

 ในอัลกุราน 
วลีที่คล้ายกันกับ "วะลาฆอลิบะอิลลัลลอฮ์" พบในอัลกุรอานบางซูเราะฮ์ เช่น อาลิอิมรอนและยูซุฟ

 ทฤษฎีต้นกำเนิดอัลโมฮัด 

thumb|รูปลักษณ์ที่เป็นไปได้ของอะลัมอัลมันศูรที่อัลโมฮัดใช้งานในช่วงยุทธการที่อาลาร์โกสต่อฝ่ายกัสติยา ตามที่อิบน์ อะบี ซัรอ์อธิบายไว้
มีการอ้างอิงถึงวลีนี้ในหนังสือ Rawd al-Qirtas โดยอิบน์ อะบี ซัรอ์ อัลฟาซี ซึ่งเขาระบุถึงชัยชนะของอัลโมฮัดที่นำโดยยะอ์กูบ อัลมันศูรในยุทธการที่อาลาร์โกส เหนือกองทัพคริสเตียนของสเปนที่นำโดยพระเจ้าอัลฟอนโซที่ 8 แห่งกัสติยา อิบน์ อะบี ซัรอ์กล่าวว่า "เมื่ออัลฟอนโซที่ 8 - ขอให้อัลลอฮ์สาปแช่งพระองค์ - ตัดสินพระทัยโจมตีมุสลิมด้วยกองทัพของพระองค์ทั้งหมด... พระองค์ได้ยินเสียงกลางและทรัมเปต พระองค์เงยพระเศียรเพื่อทอดพระเนตร และเห็นธงของอัลโมฮัดเข้ามาใกล้ เบื้องหน้าของพวกเขาคือธงสีขาวแห่งชัยชนะ ซึ่งมีข้อความเขียนไว้ว่า: "ไม่มีพระเจ้าอื่นใดนอกจากอัลลอฮ์ มุฮัมมัดเป็นศาสนทูตของอัลลอฮ์ ไม่มีผู้พิชิตอื่นใดนอกจากอัลลอฮ์" 

 ทฤษฎีอื่น 
ทฤษฎีที่สองกล่าวถึงการล้อมเซบิยา ฝ่ายกัสติยาได้รับความช่วยเหลือจากผู้ปกครองนัศร์แห่งกรานาดาที่ไม่ได้ระบุพระนาม หลังจากฝ่ายกัสติยายึดเมืองเซบิยาได้ ฝูงชนในเมืองกรานาดาต้อนรับเขาโดยกล่าวว่า "ผู้พิชิต(มาแล้ว)!" ผู้ปกครองซึ่งเสียพระทัยที่ช่วยเหลือฝ่ายกัสติยาได้ตอบกลับโดยกล่าวว่า "ไม่มีผู้พิชิตอื่นใดนอกจากอัลลอฮ์"

ทฤษฎีที่สามระบุว่า เนื่องจากการต่อสู้ระหว่างชาวมุสลิมในไอบีเรียที่เกิดขึ้นอย่างต่อเนื่อง ประชากรมุสลิมจึงรู้ว่าจุดจบใกล้เข้ามาแล้ว พวกเขาจึงเริ่มเขียนข้อความดังกล่าวบนกำแพงและประตู เพื่อทิ้งร่องรอยไว้ให้คนรุ่นหลังได้รู้ว่าครั้งหนึ่งอิสลามเคยปกครองดินแดนนี้

 การใช้งาน 
วลีนี้มักพบภายในอาคารที่ไอบีเรียใต้ที่มีอายุถึงสมัยการปกครองของอิสลามตอนปลาย เช่น พระราชวังอาลัมบรา

 ภาพ
# การเลือกตั้งสมาชิกสภาผู้แทนราษฎรจังหวัดศรีสะเกษ เขต 2 แทนตำแหน่งที่ว่าง พ.ศ. 2536
การเลือกตั้งสมาชิกสภาผู้แทนราษฎรจังหวัดศรีสะเกษ เขต 2 แทนตำแหน่งที่ว่าง พ.ศ. 2536 เป็นการเลือกตั้งสมาชิกสภาผู้แทนราษฎรจังหวัดศรีสะเกษ แทนที่ปิยะณัฐ วัชราภรณ์ ที่ถูกขับจากการเป็นสมาชิกพรรคกิจสังคม โดยกำหนดให้มีการเลือกตั้งเมื่อวันที่ 22 สิงหาคม พ.ศ. 2536

 ที่มา 
เนื่องจาก ปิยะณัฐ วัชราภรณ์ สมาชิกสภาผู้แทนราษฎรจังหวัดศรีสะเกษ พรรคกิจสังคม ถูกขับจากการเป็นสมาชิกพรรค ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 22 สิงหาคม พ.ศ. 2536

 ผู้สมัคร 
มีผู้สมัครดังต่อไปนี้

 พรรค ผู้สมัคร หมายเลข   เสรีธรรม  เพิ่มศักดิ์ พรหมคุณ  <center>1<center>  ความหวังใหม่  มานพ จรัสดำรงนิตย์  <center>2<center>  มวลชน  มหาหิงค์ ไพรสิงห์  <center>3<center>

 ผลการเลือกตั้ง 

เขตการเลือกตั้งที่ 2 ประกอบด้วยอำเภอขุขันธ์, อำเภออุทุมพรพิสัย, อำเภอปรางค์กู่, อำเภอห้วยทับทัน, กิ่งอำเภอบึงบูรพ์, กิ่งอำเภอภูสิงห์ และกิ่งอำเภอเมืองจันทร์
# ความลับในคืนฤดูร้อน
ความลับในคืนฤดูร้อน  เป็นละครโทรทัศน์ไทยในปี พ.ศ. 2567 นำแสดงโดยภูวินทร์ ตั้งศักดิ์ยืน, ณัชชา เชื้อแดง, ณัฎฐ์ฐชัย บุญประเสริฐและภาสิดี เพชรสุธี ละครเรื่องนี้ดัดแปลงมาจากเว็บตูนไทยชื่อเดียวกันของ Boran และ Jormungan

กำกับโดยรวิพล หงษ์งามและผลิตโดยจีเอ็มเอ็มทีวีร่วมกับไลน์ เว็บตูน ไทยแลนด์ ได้รับการประกาศให้เป็นหนึ่งละครโทรทัศน์ของจีเอ็มเอ็มทีวีในปี พ.ศ. 2567 ในงาน "GMMTV2024: UP&ABOVE Part 1" ที่จัดขึ้นเมื่อวันที่ 17 ตุลาคม พ.ศ. 2566 ออกอากาศทางจีเอ็มเอ็ม 25 และวิวตั้งแต่วันที่ 5 สิงหาคม ถึง 7 ตุลาคม พ.ศ. 2567
# ข้อพิพาทเรื่องการทักทายของอีลอน มัสก์
เมื่อวันที่ 20 มกราคม ค.ศ. 2025 ขณะพูดในการชุมนุมฉลองพิธีสาบานตนเข้ารับตำแหน่งครั้งที่สองของดอนัลด์ ทรัมป์ ประธานาธิบดีสหรัฐ อีลอน มัสก์ นักธุรกิจและบุคคลสำคัญทางการเมือง ได้แสดงท่าแสดงความเคารพถึง 2 ครั้ง ซึ่งหลายคนตีความว่าเป็นท่าแสดงความเคารพแบบนาซีหรือการคารวะแบบโรมของฟาสซิสต์

การกระทำดังกล่าวถูกประณามอย่างกว้างขวางว่าเป็นการแสดงความเคารพแบบนาซีโดยเจตนาในประเทศเยอรมนีอ้างอิงหลายแหล่ง:

 
 
 
 
 
 
 
 
 
 ที่การทำท่าดังกล่าวเป็นเรื่องผิดกฎหมาย Anti-Defamation League ระบุว่าสิ่งนี้ไม่ใช่การทักทายแบบนาซี แต่องค์กรยิวอื่น ๆ หลายแห่งปฏิเสธและประณามการทักทายนี้ ความเห็นสาธารณะของชาวอเมริกันมีการแบ่งฝ่ายกันว่าการกระทำดังกล่าวถือเป็นการแสดงความเคารพแบบฟาสซิสต์หรือไม่ มัสก์ปฏิเสธข้อกล่าวหาถึงความเห็นอกเห็นใจต่อนาซี โดยเยาะเย้ยพวกเขาว่าเป็น "กลอุบายสกปรก" และการโจมตีที่"เหนื่อยล้า" กลุ่มนีโอนาซีและกลุ่มเชิดชูคนผิวขาว (white supremacist) เฉลิมฉลองสิ่งนี้เป็นการทักทายแบบนาซี พรรคการเมืองหลายพรรคในยุโรปเรียกร้องให้ห้ามมัสก์เดินทางเข้าประเทศของตน

หมายเหตุ
# ระวางน้ำหนักบรรทุก
right|thumb|มาตราสำหรับเรือที่มีน้ำหนักบรรทุกสูงสุด 6,000 ตัน
ระวางน้ำหนักบรรทุก หรือ น้ำหนักบรรทุก (หรือ ; ย่อ: DWT, DWT, d.w.t หรือ dwt) คือหน่วยวัดน้ำหนักที่เรือสามารถบรรทุก เป็นผลรวมของน้ำหนักสินค้า เชื้อเพลิง น้ำจืด น้ำอับเฉา เสบียง ผู้โดยสาร และลูกเรือ

DWT มักถูกใช้เพื่อระบุน้ำหนักบรรทุกสูงสุดที่เรือลำหนึ่งได้รับอนุญาตให้บรรทุก (เช่น เมื่อเรือบรรทุกเต็มที่จนเส้นแนวบรรทุก (plimsoll line) อยู่ที่ระดับน้ำ) แม้บางครั้งอาจหมายถึง DWT จริงของเรือที่ไม่ได้บรรทุกเต็มความจุ

คำนิยาม
ระวางน้ำหนักบรรทุกเป็นการวัดความสามารถในการบรรทุกน้ำหนักของเรือ โดยไม่รวมน้ำหนักของเรือเปล่า มันต่างจากระวางขับน้ำ (น้ำหนักของน้ำที่ถูกแทนที่) ซึ่งรวมน้ำหนักของเรือเอง หรือการวัดปริมาตรของระวางบรรทุกรวมหรือระวางบรรทุกสุทธิ (และหน่วยวัดเดิมอย่างระวางบรรทุกรวมตีทะเบียนและระวางบรรทุกสุทธิตีทะเบียน)

ระวางบรรทุกน้ำหนักบรรทุกในอดีตเคยใช้หน่วยวัดเป็นลองตัน แต่ปัจจุบันมักระบุเป็นเมตริกตันในระดับสากล ในอนุสัญญาการเดินเรือระหว่างประเทศสมัยใหม่ เช่น อนุสัญญาระหว่างประเทศว่าด้วยความปลอดภัยแห่งชีวิตในทะเลและอนุสัญญาระหว่างประเทศว่าด้วยการป้องกันมลพิษจากเรือ น้ำหนักบรรทุกถูกนิยามไว้อย่างชัดเจนว่าเป็นความแตกต่างในหน่วยตันระหว่างระวางขับน้ำของเรือในน้ำที่มีความถ่วงจำเพาะ 1.025 (สอดคล้องกับความหนาแน่นเฉลี่ยของน้ำทะเลที่ 1,025 กิโลกรัมต่อลูกบาศก์เมตร หรือ 1,728 ปอนด์ต่อลูกบาศก์หลา) ที่กินน้ำลึกตามระยะกราบพ้นน้ำฤดูร้อนที่กำหนดและระวางขับน้ำเบา (น้ำหนักเรือเปล่า) ของเรือ

หมายเหตุ
# ทุ่มฝันสนั่นฟลอร์
ทุ่มฝันสนั่นฟลอร์  เป็นละครโทรทัศน์ไทยในปี พ.ศ. 2560 นำแสดงโดยพิมพ์ชนก ลือวิเศษไพบูลย์, จุฑาวุฒิ ภัทรกำพล,ปุริม รัตนเรืองวัฒนา และ ทิพนารี วีรวัฒโนดม

ละครเรื่องนี้ผลิตโดยจีเอ็มเอ็มทีวีร่วมกับสตูดิโอคำม่วน เป็นหนึ่งในละครโทรทัศน์จำนวน 6 เรื่องในปี พ.ศ. 2560 ที่นำเสนอโดยจีเอ็มเอ็มทีวีในงาน "6 Natures+" เมื่อวันที่ 2 มีนาคม พ.ศ. 2560 ออกอากาศครั้งแรกทางช่องวัน 31 และไลน์ทีวี เมื่อวันที่ 13 พฤษภาคม พ.ศ. 2560 ออกอากาศทุกวันเสาร์ เวลา 22:00 น. และ 23:00 น. ตามลำดับ ออกอากาศตอนสุดท้ายเมื่อวันที่ 5 สิงหาคม พ.ศ. 2560 และออกอากาศซ้ำทางจีเอ็มเอ็ม 25 ในปี พ.ศ. 2562

 นักแสดงและตัวละคร 
ด้านล่างนี้เป็นรายชื่อนักแสดงของละคร:

 นักแสดงหลัก 
 พิมพ์ชนก ลือวิเศษไพบูลย์ รับบท ฟาง
 จุฑาวุฒิ ภัทรกำพล รับบท สิงห์
 ปุริม รัตนเรืองวัฒนา รับบท ริว
 ทิพนารี วีรวัฒโนดม รับบท วุ้น

 นักแสดงสมทบ 
 กรวิชญ์ สูงกิจบูลย์ รับบท จูเนียร์
 กร คุณาธิปอภิสิริ รับบท เคน
 ศิวกร เลิศชูโชติ รับบท บาส
 รวิสรารัตน์ พิบูลภานุวัธน รับบท น้ำฝน
 พัทธดนย์ จันทร์เงิน รับบท กราฟ
 พลอยชมพู ศุภทรัพย์ รับบท แพรไหม
 หฤษฎ์ ชีวการุณ รับบท นิค
 สัตบุตร แลดิกี รับบท ภพ
# ข้ามฟ้าเคียงเธอ
ข้ามฟ้าเคียงเธอ  เป็นละครโทรทัศน์ไทยแนวชีวิต จินตนิยม ในปี พ.ศ. 2568 นำแสดงโดยชวรินทร์ เพริศพิริยะวงศ์และพฤกษ์ พานิช โดยสร้างจากนวนิยายสองเล่มชื่อเดียวกันของนักเขียนคู่ CEO กับ Ennice ซึ่งตีพิมพ์ระหว่างปี พ.ศ. 2565 ถึง 2566 

ออกอากาศตั้งแต่วันที่ 3 พฤษภาคม พ.ศ. 2568 ทางช่องวัน 31 ทุกวันเสาร์ เวลา 21:30 น. (เวลามาตรฐานไทย) จำนวน 14 ตอน ส่วนเวอร์ชันที่ไม่มีการตัดต่อรับชมทางอ้ายฉีอี้หนึ่งชั่วโมงหลังจากนั้น นอกจากนี้ยังออกอากาศทางรากูเต็นทีวีในญี่ปุ่นและ Heavenly ในเกาหลีใต้

 เรื่องย่อ 
ในอาณาจักรเอมมาลี ทายาทของตระกูลอัศวเทวาธินทร์ ภุชงค์พิสุทธิ์ ทวิชเมธา และมีนานครินทร์ แข่งขันฟันดาบเพื่อตัดสินว่าบิดาของใครจะเป็นผู้สืบราชบัลลังก์ ด้วยพระพลานามัยที่เสื่อมโทรมลง เจ้าธิปกบวร เจ้ามหาชีวิตองค์ปัจจุบันจึงทรงส่งชรัณ หัวหน้าทหารรักษาพระองค์ไปรับคณินทร์ อัศวเทวาธินทร์ พระราชนัดดาที่เติบโตในต่างแดนซึ่งไม่รู้สถานะที่แท้จริงของตัวเอง ขณะที่ คณินทร์เริ่มคุ้นเคยกับชีวิตใหม่ในวัง ชรัณก็อยู่เคียงข้างเพื่อช่วยเขาเตรียมพร้อมสำหรับการแข่งขันและปกป้องคณินทร์จากผู้ที่ต้องการปองร้ายเขา เมื่อเวลาผ่านไป ทั้งสองก็ค่อย ๆ ผูกพันกันอย่างแน่นแฟ้นมากขึ้น จนก้าวข้ามหน้าที่และตกหลุมรักกัน

 การผลิต 
 การเตรียมงาน 
หลังจากร่วมงานกันใน นิ่งเฮียก็หาว่าซื่อ เมื่อปี พ.ศ. 2565 ชวรินทร์ เพริศพิริยะวงศ์ และพฤกษ์ พานิช ก็ถูกถามโดยกิตติพัฒน์ จำปา ซีอีโอบริษัทต้นสังกัดของพวกเขาว่าอยากเล่นละครแนวไหนต่อไป ซึ่งพฤกษ์ก็ได้ตอบว่าอยากเล่นเป็นราชองครักษ์ กิตติพัฒน์จึงขอให้ซีอีโอและเอนไนซ์เขียนนวนิยายเกี่ยวกับเรื่องนี้ โดยตัวละครในนวนิยายต้นฉบับจะอิงจากนักแสดงทั้งสองคน ละครเรื่อง ข้ามฟ้าเคียงเธอ ประกาศสร้างในวันที่ 13 ธันวาคม 2565 โดยเป็นส่วนหนึ่งของละครของดูมันดิในปี พ.ศ. 2565 โดยมีชวรินทร์ เพริศพิริยะวงศ์ และพฤกษ์ พานิช รับบทเป็นเจ้าชายคณินทร์ และชรัณ องครักษ์ของเขา

รายงานระบุว่างบประมาณมีมากกว่า 30 ล้านบาท แต่งบประมาณเกือบเก้าหลัก เพราะทีมงานสร้างต้องสร้างอุปกรณ์ประกอบฉากที่จำเป็นทั้งหมดและทำให้สถานที่ดูเหมือนต่างประเทศ เนื่องจากละครเรื่องนี้มีฉากในประเทศสมมติชื่อเอมมาลี และเนื่องจากนวนิยายเรื่องนี้สั้นเกินไปที่จะทำเป็นละครโทรทัศน์ 14 ตอน จึงจำเป็นต้องเพิ่มเนื้อเรื่องใหม่เข้าไป เพื่อเตรียมความพร้อมสำหรับบทบาทของพวกเขา นักแสดงต้องเรียนรู้การฟันดาบ และชวรินทร์ยังต้องเรียนเปียโน เต้นรำ และยิงธนูด้วย

 โปรโมท 
พร้อมกับการประกาศเปิดตัวละครในเดือนธันวาคม พ.ศ. 2565 ก็มีการเปิดเผยตัวอย่างตอนนำร่องสั้น ๆ ต่อสาธารณะ ตัวอย่างนำร่องความยาว 8 นาทีได้รับการเผยแพร่เมื่อวันที่ 31 มีนาคม พ.ศ. 2567 ตัวอย่างอย่างเป็นทางการเผยแพร่เมื่อวันที่ 11 มีนาคม พ.ศ. 2568 ตัวอย่างบางส่วนของตอนที่ 1 ได้ฉายให้สื่อมวลชนและแฟน ๆ ที่เข้าร่วมงานรอบปฐมทัศน์ของละครที่ไอคอนสยามเมื่อวันที่ 26 เมษายน พ.ศ. 2568 ได้รับชม ในวันเดียวกัน มีการเผยแพร่สารคดีเบื้องหลังทางช่องยูทูบของอ้ายฉีอี้และมันดีเวิร์ค
# เดวิด กิลมอร์
เดวิด จอน กิลมอร์ (; เกิดวันที่ 6 มีนาคม ค.ศ. 1946) เป็นมือกีตาร์ นักร้อง และนักแต่งเพลงชาวอังกฤษ สมาชิกวงร็อก พิงก์ฟลอยด์ เขาเข้าร่วมวงใน ค.ศ. 1967 ไม่นานก่อนที่สมาชิกผู้ก่อตั้ง ซิด บาร์เร็ตต์ จะออกจากวง ภายในต้นคริสต์ทศวรรษ 1980 พิงก์ฟลอยด์กลายเป็นหนึ่งในวงดนตรีที่มียอดขายสูงสุดและได้รับการยกย่องมากที่สุดในประวัติศาสตร์ดนตรีFor 250 million records sold see: ; For 74.5 million RIAA certified units sold see:  หลังจากโรเจอร์ วอเทอส์ ออกจากวงใน ค.ศ. 1985 พิงก์ฟลอยด์ก็ยังคงเดินหน้าต่อภายใต้การนำของกิลมอร์ และออกสตูดิโออัลบั้ม อะโมเมนทารีแลปส์ออฟรีซัน (ค.ศ. 1987), เดอะดิวิชันเบลล์ (ค.ศ. 1994) และ ดิเอนด์เลสริเวอร์ (ค.ศ. 2014)

กิลมอร์ออกอัลบั้มเดี่ยวทั้งหมดห้าอัลบั้ม ได้แก่ เดวิด กิลมอร์ (ค.ศ. 1978), อะเบาต์เฟซ (ค.ศ. 1984), ออนแอนไอแลนด์ (ค.ศ. 2006), แรตเทิลแดตล็อก (ค.ศ. 2015) และ ลักแอนด์สเตรนจ์ (ค.ศ. 2024) เขามีอัลบั้มเดี่ยวที่ขึ้นอันดับหนึ่งในชาร์ตอัลบั้มของสหราชอาณาจักร 3 อัลบั้ม และมีอีก 6 อัลบั้มในฐานะสมาชิกพิงก์ฟลอยด์ เขาเป็นโปรดิวเซอร์ให้กับวงเดอะดรีมอะแคเดมีจำนวนสองอัลบั้ม และยังมีบทบาทสำคัญในการผลักดันให้เคต บุช เป็นที่รู้จัก โดยช่วยออกค่าใช้จ่ายในการบันทึกเสียงช่วงแรก ๆ และช่วยให้เธอได้เซ็นสัญญากับค่ายเพลง

ในฐานะสมาชิกของพิงก์ฟลอยด์ กิลมอร์ได้รับการบรรจุชื่อเข้าสู่หอเกียรติยศร็อกแอนด์โรลแห่งสหรัฐอเมริกาใน ค.ศ. 1996 และหอเกียรติยศดนตรีแห่งสหราชอาณาจักรใน ค.ศ. 2005 เขายังได้รับเครื่องราชอิสริยาภรณ์อันวิเศษยิ่งแห่งจักรวรรดิบริติช ชั้นตติยาภรณ์ (CBE) ใน ค.ศ. 2003 และได้รับรางวัลเอาต์สแตนดิงคอนทริบิวชัน (Outstanding Contribution, ผลงานโดดเด่นด้านดนตรี) จากงานคิวอะวอดส์ใน ค.ศ. 2008 ใน ค.ศ. 2023 นิตยสารโรลลิงสโตนได้จัดอันดับให้เขาเป็นมือกีตาร์ที่ยอดเยี่ยมที่สุดเป็นอันดับที่ 28

กิลมอร์มีบทบาทในหลายโครงการที่เกี่ยวข้องกับประเด็นด้านสิทธิสัตว์ การอนุรักษ์สิ่งแวดล้อม คนไร้บ้าน ความยากจน และสิทธิมนุษยชน เขาเคยแต่งงานมาแล้วสองครั้ง และมีบุตรทั้งหมดแปดคน ภรรยาคนปัจจุบันของเขาคือ พอลลี แซมสัน นักประพันธ์นวนิยาย ซึ่งมีส่วนร่วมเขียนเนื้อเพลงให้กับผลงานของเขาหลายเพลง